Case ID: 1168622
Sentence 33: Apellyasiya Məhkəməsi tərəfindən müəyyən edilmişdir ki, 2020-ci il fevralın 9-da keçirilmiş Milli Məclisə seçkilərdə namizədliyi 10 saylı Binəqədi üçüncü seçki dairəsi üzrə Müsavat Partiyası tərəfindən irəli sürülmüş X4 və namizədliyi öz təşəbbüsü ilə irəli sürülmüş İddiaçı xx xxxxxx 2020-ci il tarixli 317 və 319 saylı müraciətləri Azərbaycan Respublikası Seçki Məcəlləsinin (Seçki Məcəlləsi) 112-ci, 112-1-ci maddələrinə və "Azərbaycan Respublikasının Mərkəzi Seçki Komissiyasına və dairə seçki komissiyalarına seçki hüquqlarının pozulması ilə əlaqədar şikayət və müraciətlərin verilməsi və onlara baxılması qaydaları haqqında Təlimat”a uyğun olaraq Mərkəzi Seçki Komissiyasının nəzdində ekspert qrupunun üzvləri tərəfindən araşdırılaraq bu barədə birgə rəy verilmiş və Komissiyanın iclasında baxılmış, namizədlər müraciətlərində səsvermə günü 10 saylı Binəqədi üçüncü seçki dairəsinin bütün seçki məntəqələrində seçici fəallığının aşağı olmasını, seçici fəallığının süni şəkildə artırılmasını, müşahidəçilərə maneələrinyaradılmasını, səsvermənin nəticələri haqqında protokolların tərtib edilməsi zamanı qanun pozuntularına yol verilməsini bildirmiş, bəzi seçki məntəqələrində bülletenlərin topa halında qutuya salındığını, adı seçici siyahısında olmayan şəxslərin səs verməsini, eyni şəxsin bir neçə dəfə səs verməsinə şərait yaradılması, səsvermənin nəticələri haqqında protokolların verilməməsi, bir şəxsin bir neçə seçki məntəqəsində səs verdiyini iddia edərək həmin seçki məntəqələri üzrə səsvermənin nəticələrinin ləğv olunmasını tələb etmişlər, ərizəçilər tərəfindən müraciətə aktlar və video görüntülər əlavə olunmuş, namizədlərin araşdırmada və Mərkəzi Seçki Komissiyasının iclasında iştirakı təmin edilmiş, araşdırma ilə əlaqədar sosial şəbəkələrdə yayılan görüntülər, təqdim edilən fotoşəkillər və video materiallar nəzərdən keçirilərkən səsvermə prosesində, səslərin hesablanmasında və səsvermənin nəticələrinə dair protokolların tərtib edilməsində bu və ya digər şəkildə seçkilərin nəticəsinə təsir edə biləcək hallar yalnız 16 saylı seçki məntəqəsində müşahidə edilmişdir ki, bu da seçicilərin iradəsini müəyyən etməyə imkan verməyən pozuntu kimi qiymətləndirilmiş, dairə seçki komissiyasından mübahisələndirilən məntəqə seçki komissiyalarının səsvermənin nəticələrinə dair protokolları alınaraq baxış keçirilmiş, araşdırma nəticəsində seçki məntəqələrinin səsvermənin nəticələrinə dair protokollarında bu və ya digər formada seçicilərın iradəsini müəyyənləşdirməyə imkan verməyən uyğunsuzluqlar aşkarlanmamış, göstərilən pozuntular seçki qanunvericiliyinin tələblərinə görə seçki məntəqəsi üzrə səsvermənin nəticələrinin etibarsız hesab edilməsi üçün əsas yaratdığından, 16 saylı seçki məntəqəsi üzrə səsvermənin nəticələrinin etibarsız hesab edilməsi üçün hüquqi əsaslar yaranmış, nəticələri etibarsız hesab edilməli olan seçki məntəqələrinin sayı seçki dairəsində olan seçki məntəqələrinin ümumi sayının 2/5 hissəsindən azını təşkil etmiş, belə ki, səsvermənin nəticələri etibarsız hesab edilməli olan seçki məntəqələrinin sayı 1, seçki dairəsində olan seçki məntəqələrinin ümumi sayı 36 olmuş, Mərkəzi Seçki Komissiyası Seçki Məcəlləsinin 170.2-ci maddəsinə istinad edərək, namizədliyi öz təşəbbüsü ilə irəli sürülmüş İddiaçı müraciətini qismən təmin etmiş, 16 saylı Seçki Məntəqəsi üzrə səsvermənin nəticələrini etibarsız hesab edərək, Dairə Seçki Komissiyasının xx.xx.2020-ci il tarixli, 61/176 və xx.xx.2020-ci il tarixli, 62/178 saylı qərarlarını 16 saylı seçki məntəqəsi üzrə ləğv etmiş, qalan hissədə isə dəyişdirmədən saxlamışdır.